Lydos apskritis (1919–1940)

Lydos apskritis () – Lenkijos administracinis-teritorinis vienetas 1919–1939 m. dabartinėje Baltarusijos ir Lietuvos teritorijoje, į pietus nuo Vilniaus. Centras – Lyda. Sukūrimo metu apskritis apėmė dabartinės Baltarusijos teritorijas, kur šiuo metu yra Lydos, Varanavo ir Ščiutino rajonai. Taip pat apėmė Lietuvos pietinį pakraštį su Eišiškių seniūnija.

 Istorija 

Pirmąkart Lydos apskritis sudaryta 1566 m.

1915 m. rusiškąją Lydos apskritį okupavo Vokietijos imperija, kuri čia suformavo tris naujas apskritis. Ši teritorija 1920 m. liepos 12 d. pagal Maskvos taikos sutartį buvo pripažinta Lietuvai, tačiau 1920 m. buvo okupuota Lenkijos.

Lenkijos sudėtyje suformuota Lydos apskritis sujungė vokiškąsias Vosyliškių, Rodūnios ir Plentos apskritis, t. y. beveik atkūrė Rusiškosios srities teritoriją. Ji priklausė Naugarduko vaivadijai. 1929 m. 10 pietvakarinių valsčių atskirti ir suformuoti kaip Ščiutino apskritis.

1939 m. TSRS okupavus rytų Lenkiją, Eišiškių valsčius buvo perduotas Lietuvai (įėjo į Valkininkų apskritį), o likusi apskrities dalis atiduota Baltarusijos TSR (Baranovičių sričiai). 1940 m. sausio 15 d. apskritis panaikinta. 

 Administracinis suskirstymas 

Skirtingu metu apskričiai priklausė 33 valsčiai:

 Lietuviškai  Lenkiškai  Laikotarpis  Centras Aleksandravo valsčius  Aleksandrowo  1919–1925  Paleckiškės Arlios valsčius  Orla  1919–1929  Arlia Astrynos valsčius  Ostryna  1919–1929  Astryna Belahrudos valsčius  Białohruda  1931–1939  Belahruda Benekainių valsčius  Bieniakonie  1919–1939  Benekainys Bielyčios valsčius  Bielica  1919–1939  Bielyčia Dakūdavos valsčius  Dokudowo  1919–1939  Dakūdava Dambravos valsčius  Dziembrów  1919–1929  Dambrava Eišiškių valsčius  Ejszyszki  1919–1939  Eišiškės Hančarų valsčius  Honczary  1919–1929  Hančarai Kaniavos valsčius  Koniawa  1919–1926  Kaniava Lebedos valsčius  Lebioda  1919–1929  Didžioji Lebeda Liadsko valsčius  Lack  1919–1920  Liadskas Lydos valsčius  Lida  1919–1939  Lyda Lipniškių valsčius  Lipniszki  1926–1939  Lipniškės Mackiškių valsčius  Mackiszki  1925–1929  Mackiškės Muto valsčius  Myto  1919–1927  Mutas Naujadvario valsčius  Nowy Dwór  1919–1929  Naujadvaris Ražankos valsčius  Różanka  1919–1929  Ražanka Rodūnios valsčius  Raduń  1919–1939  Rodūnia Sabackinės valsčius  Sobakińce  1919–1929  Sabackinė Sedliškės valsčius  Siedliszcze  1926–1929  Sedliškė Subatninkų valsčius  Sobotniki  1926–1939  Subatninkai Ščiutino valsčius  Szczuczyn  1919–1929  Ščiutinas Tarnavos valsčius  Tarnowo  1919–1931  Tarnava Varanavo valsčius  Werenów  1929–1939  Varanavas Varėnos II valsčius  Orany  1925–1926  Varėna Vijos valsčius  Iwie  1926–1939  Vija Vosyliškių valsčius  Wasiliszki  1919–1929  Vosyliškės Voverių valsčius  Wawiórka  1927–1939  Voverys Žaludko valsčius  Żołudek  1919–1929  Žaludkas Žirmūnų valsčius  Żyrmuny  1919–1939  Žirmūnai Žubalaičio valsčius  Zabłoć  1919–1939  Žubalaitis

 Literatūra 




 Šaltiniai 

1919